# ΕΡΩΤΗΣΕΙΣ ΣΩΣΤΟΥ ΛΑΘΟΥΣ

1. Η μακροοικονομία εξετάζει τα οικονομικά προβλήματα ως ένα σύνολο αλληλοεξαρτώμενων μεγεθών χωρίς να δίνει έμφαση στη συμπεριφορά κάθε μονάδας χωριστά. Σ Λ
2. Η μακροοικονομική ανάλυση διαφέρει από τη μικροοικονομική μόνο στα θέματα που μελετά. Σ Λ
3. Το επίκεντρο του ενδιαφέροντος της Μακροοικονομικής είναι ο προσδιορισμός των τιμών των προϊόντων και των συντελεστών της παραγωγής. Σ Λ
4. Ένα από τα θέματα ενδιαφέροντος της Μικροοικονομίας είναι το επίπεδο απασχόλησης μιας οικονομίας. Σ Λ
5. Η διαφορά μεταξύ μικροοικονομικής και μακροοικονομικής ανάλυσης οφείλεται στο ότι η μακροοικονομία εξετάζει τη συμπεριφορά της συνολικής οικονομίας, ενώ η μικροοικονομία τη συμπεριφορά του «οικονομούντος ατόμου». Σ Λ
6. Ο σπουδαιότερος λόγος που επιβάλλει τη διάκριση της οικονομικής θεω­ρίας σε μικροοικονομικό και μακροοικονομικό επίπεδο είναι το σφάλμα σύνθεσης. Σ Λ
7. Το σφάλμα σύνθεσης είναι σφάλμα λογικής. Σ Λ
8. Το σφάλμα σύνθεσης διαπράττεται, όταν γίνεται δεκτό ότι αυτό που ισχύει σε επίπεδο μικροοικο­νομικό δεν ισχύει αναγκαστικά και σε επίπεδο μακροοικονομικό. Σ Λ
9. Το σφάλμα σύνθεσης αναφέρεται στην αυθαίρετη παραδοχή πως αυτό που συμβαίνει για ένα άτομο ισχύει και για ένα άλλο. Σ Λ
10. Το Ακαθάριστο Εγχώριο Προϊόν μετρά τη συνολική παραγωγή μιας οικονομίας σ΄ ένα έτος εκφρα­σμένη σε χρηματικές μονάδες. Σ Λ
11. Το Α.Ε.Π. είναι η συνολική αξία, σε χρηματικές μονάδες, των ενδιάμεσων και των τελικών αγαθών και υπηρεσιών που παράγονται σε μια χώρα, στη διάρκεια ενός έτους. Σ Λ
12. Το Ακαθάριστο Εγχώριο Προϊόν εκφράζει τη συνολική παραγωγή μιας οικονομίας. Σ Λ
13. Το Ακαθάριστο Εγχώριο Προϊόν (Α.Ε.Π.) μιας χώρας περιλαμβάνει και τη χρηματική αξία των αγαθών και υπηρεσιών που παράγονται σε αυτή τη χώρα από επιχειρήσεις που ανήκουν σε πολίτες άλλων χωρών. Σ Λ
14. Το Ακαθάριστο Εγχώριο Προϊόν είναι το προϊόν που παράγεται μέσα σ΄ ένα έτος, μέσα στην επι­κράτεια μιας χώρας, από ντόπιους ή ξένους. Σ Λ
15. Το Ακαθάριστο Εγχώριο Προϊόν είναι το προϊόν που παράγεται από παραγωγικούς συντελεστές που ανήκουν σε ντόπιους, ασχέτως το που βρίσκονται γεωγραφικά. Σ Λ
16. Το Α.Ε.Π. περιλαμβάνει το προϊόν που παράγεται εντός της επικράτειας από τους μόνιμους κατοί­κους της χώρας. Σ Λ
17. Τα προϊόντα που παράγονται εντός των γεωγραφικών συνόρων της χώρας μας, αλλά από αλλοδαπούς, δεν καταγράφονται στο Ακαθάριστο Εγχώριο Προϊόν. Σ Λ
18. Η παραγωγή μιας Ελληνικής εταιρείας που έχει την έδρα της και παράγει το προϊόν της στο Λον­δίνο, δεν περιλαμβάνεται στο Εγχώριο Προϊόν. Σ Λ
19. Η παραγωγή μιας Γερμανικής εταιρείας που έχει την έδρα της και παράγει το προϊόν της στην Αθήνα δεν υπολογίζεται στο Ελληνικό Εγχώριο Προϊόν. Σ Λ